“Mo‘ynoq akva sanoat” binosida yong‘in sodir bo‘ldi

Qoraqalpog‘istonning Mo‘ynoq tumani Ubbeniyazov ko‘chasida joylashgan “Mo‘ynoq akva sanoat” DUK ma’muriy binosida yong‘in yuz berdi.

FVV matbuot xizmati matbuot xizmati xabariga ko‘ra, hodisa 13-avgust kuni soat 19:20 da sodir bo‘lgan.
Voqea joyiga 2 ta o‘t o‘chirish mashinasi soat 19:25 da yetib borib, yong‘in soat 19:55 da bartaraf etilgan. Yong‘in oqibatida binoning 70 kvadrat metr maydonda tom qismi yonib zararlangan.
Tan jarohati olganlar va halok bo‘lganlar yo‘q. Hodisaning kelib chiqish sababi va moddiy zarar miqdori aniqlanmoqda.